Atomium

Ang Atomium (  ) ay isang palatandaang-pook na gusali sa Bruselas (Belhika) na unang itinayo para sa Peryahang Pandaigdig ng Bruselas ng 1958 (Expo 58). Matatagpuan ito sa Talampas ng Heysel, kung saang ginanap ang pagtatanghal. Museo na ito sa kasalukuyan.

Ang gusali, na dinisenyo nina inhinyero André Waterkeyn at arkitekto André at Jean Polak,Official website ay may taas na 102 metro (335 talampakan). Magkaugnay ang siyam na nikeladong mga espera, bawat isa ay may diyametrong 18 metro (60 talampakan), sa paraang nakabuo ito ng hugis ng isang yunit ng selula ng isang bubog na α-iron (perita) na pinalaki nang 165 bilyong beses. Ang mga tubong may 3 metro (10 talampakan) na diyametro ay nag-uugnay ng mga espera sa sentro sa kahabaan ng 12 mga gilid ng kubo (cube) at lahat ng walong mga verteks. Pinalilibutan ng mga ito ang mga hagdan, eskalador, at isang elebador (sa pinakagitna at patayong tubo) upang magkaroon ng daan papunta sa limang matitirhang mga espera, na taglay ang mga exhibit hall at ibang pampublikong mga espasyo. Taglay ng espera sa tuktok ang isang restoran na nagbibigay ng tanawing panoramiko ng Bruselas.

Pinaglilingkuran ang lugar ng estasyong metro ng Heysel/Heizel sa ika-anim na linya ng metro ng Bruselas.

Galeriya

Mga sanggunian

Mga kawing panlabas


 Atomium renovation and interior design by Conix Architects 

 Webcam Atomium
 Atomium: virtual visit
 Atomium's architecture 

Kategorya:Mga gusali at estrukturang tinapos noong 1958
Kategorya:Mga gusali at estruktura sa Belhika